Az ökológiai lábnyom globális különbségei


**Az alábbi honlap (1) és ábra (2) tanulmányozása alapján válaszolj a kérdésekre!**

1. Nevezd meg a három legnagyobb ökológiai lábnyommal rendelkező országot!
2. Mi az oka annak, hogy a legnagyobb egy főre jutó ökológiai lábnyommal rendelkező országok köre nagyrészt nem egyezik meg a legnagyobb ökológiai lábnyommal rendelkező országokéval?
3. Mely régiókban találhatók azok az országok, melyek a világátlag alatti egy főre jutó ökológiai lábnyommal rendelkeznek?
4. A legnagyobb egy főre jutó ökológiai lábnyommal rendelkező országok hol állnak az emberi fejlettségi index ranglistáján?
5. Mit gondolsz, mi eredményezi ezekben az országokban a magas egy főre jutó ökológiailábnyom-értékeket?
6. Milyen összefüggés tapasztalható az egy főre jutó ökológiai lábnyom és az emberi fejlettségi index értéke között?

***(1) Global Footprint Network (***[***http://data.footprintnetwork.org/#/***](http://data.footprintnetwork.org/#/)***)***

* A térkép optimális működése érdekében a Microsoft Edge böngésző használata ajánlott!
* Kattints alul a *Total Ecological Footprint* feliratra! Itt az egyes országok teljes ökológiai lábnyomát jeleníti meg a térkép.
* Kattints alul az *Ecological Footprint Per Person* feliratra! Itt az egyes országok egy főre jutó ökológiai lábnyomát jeleníti meg a térkép.

***(2) Az emberi jólét és az ökológiai lábnyom összehasonlítása a világ országaiban****(Forrás:* [*Wikipédia*](https://commons.wikimedia.org/wiki/File:Highlight_Findings_of_the_WA_S0E_2007_report.gif)*, Global Footprint Network, 2006 és United Nations Development Programme, 2006 alapján)*



**Megoldások**

1. *Amerikai Egyesült Államok, Kína, India.*
2. *Az, hogy India és Kína esetében a viszonylag alacsony életszínvonallal együtt járó alacsony egy főre jutó ökológiai lábnyom hatalmas népességszámmal párosul.*
3. *Közép-Ázsia, Latin-Amerika, Dél- és Délkelet-Ázsia, Közép- és Dél-Afrika.*
4. *Ezek a legfejlettebb országok.*
5. *A magas életszínvonal, például a nagyszámú személygépkocsi, a légiközlekedés intenzív igénybevétele, nagy energiaigény, túlzott élelmiszerfogyasztás, pazarlás stb.*
6. *Általánosságban elmondható, hogy minél nagyobb egy ország ökológiai lábnyoma, annál fejlettebb is, tehát a két tényező között egyenes arányosság áll fenn.*